‘อมตะ’ขายกองอสังหาฯอมตะฯ
ขีดเส้นเข็น &#8220;อมตะ ซัมมิท เรดดี้ บิลท์&#8221; ออกพร็อพเพอร์ตีฟันด์ปีนี้
20 ก.พ. 2556

ขีดเส้นเข็น “อมตะ ซัมมิท เรดดี้ บิลท์” ออกพร็อพเพอร์ตีฟันด์ปีนี้ 
นายวิบูลย์ กรมดิษฐ์ กรรมการและประธานเจ้าหน้าที่การตลาด บริษัท อมตะ คอร์ปอเรชัน (AMATA) เปิดเผยว่า บริษัทมีแผนจะออกและเสนอขายกองทุนอสังหาริมทรัพย์ (พร็อพเพอร์ตีฟันด์) ภายในปีนี้อย่างแน่นอน ในเบื้องต้นจะนำสินทรัพย์ของบริษัท อมตะ ซัมมิท เรดดี้ บิลท์ ขายเข้ากองทุน โดยมีรายได้ปีละประมาณ 300 ล้านบาท สินทรัพย์ 1,800 ล้านบาท ส่วนมูลค่ากองทุนอยู่ระหว่างการศึกษา
สำหรับสาเหตุที่ต้องออกพร็อพเพอร์ตีฟันด์ในปีนี้ เพราะหากออกในปีหน้าจะกลายเป็นกองทรัสต์เพื่อการลงทุนในอสังหาริมทรัพย์ (REIT) แล้ว ซึ่งยังไม่มีความชัดเจนในเรื่องของสิทธิประโยชน์ ต่างจากกองทุนอสังหาริมทรัพย์จะได้รับการยกเว้นภาษี และมีต้นทุนในการระดมทุนต่ำกว่าการกู้เงิน 
ขณะที่เป้าหมายทางธุรกิจในปีนี้ คาดว่าจะมียอดขายที่ดินประมาณ 3,000 ไร่ เติบโต 1020% จากปีที่ผ่านมามียอดขาย 2,800 ไร่ และขณะนี้มีรายได้รอการรับรู้ 6,700 ล้านบาท 
ในปีนี้บริษัทวางแผนงบลงทุนประมาณ 2,000 ล้านบาท ใช้ในการพัฒนาระบบสาธารณูปโภค และตั้งแต่ต้นปีบริษัทได้ปรับราคาขายขึ้นมาประมาณ 5% ทำให้ราคาขายอมตะซิตี้อยู่ที่ 2.8 ล้านบาท ขณะที่อมตะนครมาอยู่ที่ 7 ล้านบาทต่อไร่ และแนวโน้มความต้องการที่ดินเพื่อก่อสร้างโรงงานในปีนี้มีทิศทางที่ดี